### Beslutninger

Tilbagesendes til Magistratsafdelingen for Teknik og Miljø med bemærkning, at byrådet i sit møde den 6. december 2023 har vedtaget Magistratens foranstående indstilling af 15. november 2023.

Enhedslisten de Rød-Grønnes og DanmarksDemokraterne byrådsgrupper kunne ikke tiltræde indstillingen.

###

Endelig vedtagelse af forslag til Lokalplan nr. 1209, Boliger og erhverv ved Ellen Karlsen og [adresse], [adresse] samt Tillæg nr. 145 til Kommuneplan 2017.

### Resume

Lokalplanområdet ligger i byzone på hjørnet Ellen Karlsen og [adresse] og udgør en del af det tidligere Amtssygehus.

Området er cirka 10.060 m2 stort og kommunalt ejet. Der er indgået en betinget købsaftale med en privat udvikler på baggrund af et offentligt udbud. Lokalplanen udarbejdes på baggrund af det vindende forslag.

Lokalplanen muliggør opførelse af en karrébebyggelse i op til 6 etager. Samlet kan der etableres et etageareal inden for lokalplanområdet på maks. 14.450 m2, hvoraf 1.480 m2 er erhvervsareal.

Ubebyggede arealer indrettes til ophold, kantzoner, kvarterslags og vejareal.

Da lokalplanforslaget ikke er i overensstemmelse med kommuneplanen hvad angår størrelsen på en dagligvarebutik, ledsages lokalplanen af et forslag til kommune-plantillæg.

Der har været offentlig høring i perioden 15. juni til 30. august 2023. Der kom 21 bemærkninger til planforslagene.

Bemærkningerne giver ikke anledning til ændringer i lokalplanen.

Grundet intern opmærksomhed vedrørende håndtering af regnvand, arealopgørelse samt tilbygningen til kiosk-bygningen og en udarbejdet rapport om flagermus, foretages mindre ændringer i lokalplanen. Ændringerne fremgår af indstillingens afsnit 5.8.

### Beslutningspunkter

Det indstilles, at

forslag til Lokalplan nr. 1209 vedtages endeligt med de ændringer der fremgår af indstillingens punkt 5.8,

forslag til Tillæg nr. 145 til Kommuneplan 2017 vedtages endeligt,

bemærkninger fra den offentlige høring besvares som det fremgår af indstillingens afsnit 5.7.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 27-11-2023

Sabine Bach: 14

Fremsendes til [adresse] med bemærkning, at Magistraten i mødet den 27. november 2023 anbefaler, at byrådet tiltræder Magistratsafdelingen for Teknik og Miljøs indstilling af 15. november 2023.

Borgmester Jano Jessen, rådmand Curt Danielsen, Yannick Skov og Danny Søndergaard var forhindret i at deltage i sagens behandling.